Държавен вестник, бр. 106, 2020 г., стр. 47

БРОЙ  106	
Д Ъ Р Ж А В Е Н  В Е С Т Н И К 	
СТР.  47  
ВЪРХОВЕН 
АДМИНИСТРАТИВЕН СЪД
ОПРЕДЕЛЕНИЕ 
от 2 септември 2020 г.
по административно дело № 9163 от 2020 г.
Върховният административен съд на Репуб­
лика България – пето отделение, в закрито 
заседание на втори септември две хиляди и 
двадесета година в състав: председател: Диана 
Добрева, членове: Здравка Шуменска, Ема­
ноил Митев, изслуша докладваното от съдията 
Здравка Шуменска по адм. дeло № 9163/2020 г.
Производството е по реда на чл. 185 и сл. от 
Административнопроцесуалния кодекс (АПК).
Образувано е по жалба на Сдружение  
„Хепактив“, представлявано от Силвана Цоч­
кова Лесидренска, чрез процесуалния пред­
ставител адв. Елмира Исмаил, и на Боряна 
Атанасова Георгиева чрез адв. Петър Антонов 
срещу Изисквания на НЗОК при лечение на 
хроничен вирусен С хепатит при болни над  
18-годишна възраст в извънболнична помощ, 
утвърдени от управителя на НЗОК, в сила от 
15 август 2020 г.
С жалбата е направено искане за спиране 
действието на Изискванията на НЗОК поради 
това, че е налице реална възможност да настъ­
пят значителни или трудно поправими вреди за 
болни от хроничен вирусен С хепатит пациенти, 
техните близки и българското общество като 
цяло. Конкретно първото съображение е, че 
като се елиминира алтернативата на клинич­
ната епикриза, а именно етапната епикриза с 
амбулаторен лист от преглед при специалист, 
ответникът поставя в непосредствена опасност 
живота и здравето на българските граждани, 
като ги принуждава да постъпват в болница 
за преглед и изследвания, които могат да 
бъдат извършени извънболнично, и с това се 
увеличава вероятността те, както и преби­
ваващите отпреди това в болницата лежащо 
болни пациенти да се заразят с COVID-19, 
както и болничният персонал. Забавя се въз­
можността да получат лечение за хроничен 
вирусен хепатит С, силно се затруднява, а 
дори и прегражда изобщо възможността за 
лечение на задържани лица и лица, лишени 
от свобода. Другото съображение е, че като 
се елиминира възможността оценката на 
фиброзата на черния дроб да бъде извър­
шена само посредством комбинация от два 
панела от кръвни биомаркери – APRI, FIB-4,  
се принуждават пациентите или да бъдат 
хоспитализирани за извършване на биопсия, 
или да бъдат подложени на еластография 
заедно с кръвните биомаркери. Това отново 
води до излагане на пациентите на ненужен 
риск от посочената зараза поради необходи­
мостта от престой в лечебно заведение, как­
то и до задължение на същите да пътуват и 
посетят болници, разполагащи със съответен 
еластограф в условията на епидемия.
Ответната страна – управителят на НЗОК, 
не взема становище по искането за спиране 
действието на оспорените Изисквания.
Върховният административен съд, тричле­
нен състав на пето отделение, счита искането 
за допустимо, а разгледано по същество, за 
основателно.
Съгласно чл. 190, ал. 1 АПК оспорването 
не спира действието на подзаконовия норма­
тивен акт, освен ако съдът постанови друго.  
В съответствие с чл. 166, ал. 4 във връзка с 
чл. 196 АПК допуснатото предварително из­
пълнение на административен акт по силата 
на отделен закон, когато не се предвижда 
изрична забрана за съдебен контрол, може 
по искане на оспорващия да бъде спряно от 
съда при условията на чл. 166, ал. 2 АПК при 
всяко положение на делото до влизането в 
сила на решението, ако то би могло да при­
чини на оспорващия значителна или трудно 
поправима вреда. Възможността съдът да 
упражни това правомощие изисква наличи­
ето на посочените предпоставки по чл. 166, 
ал. 2 АПК, а именно опасност да настъпят 
значителни или трудно поправими вреди за 
оспорващия, респ. за останалите адресати 
на акта. Във всеки конкретен случай съдът, 
разглеждащ искане за спиране действието на 
подзаконов нормативен акт, преценява дали 
действието му може да причини такива вреди 
на адресата, които да бъдат противопоставе­
ни на обществения интерес от действие на 
приетия подзаконов нормативен акт. 
С оспорените Изисквания, утвърдени от 
управителя на НЗОК, са разписани медицин­
ските критерии и административният ред за 
провеждане на терапията за посочената ка­
тегория лица – болни от хроничен вирусен С 
хепатит пациенти. С тях е допусната промяна, 
като по повод на започване на лечението се 
изисква представяне на актуална клинична 
епикриза за последното пролежаване на бол­
ния в ЛЗБП със създадена специализирана 
комисия, предлагаща болния за лечение, ко­
ето представлява изменение на изискванията, 
кои­то действат в момента. Налице е отпадане 
на алтернативата за представяне на етапна 
епикриза с амбулаторен лист от преглед при 
специалист. Също така при оценка на степента 
на чернодробна фиброза са предвидени две 
опции за извършването є при три такива в 
тези Изисквания, действащи от 1.10.2019 г. 
Освен това с процесните изменения се въвеж­
да изискване за три метода на еластография 
и се отменя като втора алтернатива тази за 
чернодробна биопсия, въведена с Изисквания­
та, в сила от 1.01.2020 г. Въвеждат се кръвни 
биомаркери в задължителна комбинация 
с еластография и отпада възможността за